Mūsų pastogė

„Mūsų pastogė“ – Australijos lietuvių savaitraštis, einantis nuo 1949 m. sausio 26 d. Sidnėjuje. Pirmasis Australijoje išėjęs savaitraštis lietuvių kalba.

Savaitraštis 
1948 m. rugsėjo 12 d. Jurgis Glušauskas (Arminas) išleido pirmąjį lietuvišką laikraštį „Australijos lietuvis“. Savaitraščio iniciatorius – Antanas Baužė. Iš pradžių leido Australijos lietuvių bendruomenė, nuo 1977 m. – Lietuvių bendruomenės spaudos sąjunga. Leidžia neperiodinius priedus „Jaunimo kvieslys“, „Pėdsekis“, „Polėkiai“, „Po svetimu dangum“, „Sporto skyrius“, „Studentų žodis“.

Informuoja apie Australijos lietuvių veiklą, dalį straipsnių perspausdina iš Lietuvos ir kitų šalių lietuvių spaudos.

Bendradarbiai: Viktoras Baltutis, Juozas Briedis, Petras Butkus, Vytautas Vaclovas Doniela, Izidorius Jonaitis, Jonas Kunca, Antanas Laukaitis, Bronius Zumeris.

Redaktoriai 
 Juozas Žukauskas – 1949 m. sausio mėn. – 1950 m. liepos mėn. ir 1952 m. rugpjūčio mėn. – 1953 m. lapkričio mėn;
 Julius Veteikis – 1950 m. liepos mėn. – 1951 m. spalio mėn. ir 1958 m. liepos mėn. – 1961 m. spalio mėn;
 Aleksandras Mauragis – 1951 m. spalio mėn. – 1952 m. sausio mėn. ir 1971 m. sausio mėn. – 1974 m. gruodžio mėn;
 Jurgis Kalakauskas–Kalakonis – 1953 m. lapkričio mėn. – 1958 m. liepos mėn;
 Vincas Kazokas – 1961 m. spalio mėn. – 1970 m. gruodžio mėn. ir 1975 m. sausio mėn. – 1984 m. spalio mėn;
 Bronius Žalys – 1984 m. lapkričio mėn. – 1984 m. gruodžio mėn. ir 1991 m. rugpjūčio mėn. – 1999 m. gruodžio mėn;
 Jonas Mašanauskas – 1984 m. gruodžio mėn. – 1985 m. rugpjūčio mėn;
 Rita Baltušytė – 1985 m. rugpjūčio mėn. – 1986 m. liepos mėn. ir 2000 m. sausio mėn. – 2001 m. liepos mėn;
 Vincas Augustinavičius – 1986 m. rugsėjo mėn. – 1991 m. rugpjūčio mėn;
 Dita Svaldenytė – 2001 m. liepos mėn. – 2001 m. rugpjūčio mėn;
 Dalia Donielienė – nuo 2001 m. rugpjūčio mėn..

Šaltiniai

Nuorodos 
 Laikraščio „Mūsų pastogė“ svetainė.

Lietuvos savaitraščiai
Australijos lietuvių spauda